open-index/open-wikipedia-markdown huggingface dataset:
Clare Daly

**Clare Daly** (Newbridge, Cl Dara, ) zo ur bolitikerez Iwerzhonat.

Bet eo ezel eus Parlamant Europa (MEP, *Member of the European Parliament* e saozneg) evit dileuriañ Iwerzhon, abaoe miz Gouere 2019. E-barzh ar strollad *[[Independents 4 Change]]*, ezel eus an Gleizourien e Parlamant Europa (GUE/NGL).

Brudet eo e media ar bed evit embann savboentoù reut, soñjoù didroidell, hag a-zivout Palestina. Digoret he doa he beg ivez o sevel a-du gant Bashar al-Assad evit Siria, hag a-du gant Vladimir Poutin, ha lavaret emañ a-enep an impalaerouriezh stadunanat, kornôgat.  

Er bloaz 1980 e oa ezel eus al Labour Party pa oa krennardez, koulskoude e voe skarzhet en abeg ma oa Trotskiourez oc’h ober eno taktik ar marc’h-troian. Diazezourez hag ezel oberiant eo bet evit sevel ar *Militant Labour*, bet anvet  ar Socialist Party diwezhatoc’h.

Dilennet e voe e 1999 er Fingal County Council, ma chomas da labourat e-pad 12 vloaz. Dilennet e voe er Socialist Party evit pastez-vro norzh Dulenn en dilennadegoù hollek e 2011.

Abaoe 2012 he doa labouret a-dost gant ar politiker iwerzhonat dizalc'hour Mick Wallace, goude ma oa bet kondaonet hemañ evit fuadur an telloù. Adtermenet he doa he zuadur politikel gant an United Left Alliance. Emellet he doa e 2015 en *Independents 4 Change*, ha dilennet e voe da MEP.

Evezh zo bet lakaet warni evit he savboentoù heverk a-zivout politikerezhioù bedel, evit a denn da Sina ha da Rusia. Rendaeloù zo bet, ha burutellet kriz eo bet evit-se.

He zad a oa koronal en arme Iwerzhon, er post rener ar servij titouriñ. Dizoue hag a-gleiz e lavar Clare Daly bezañ, daoust d'he breudeur bezañ beleien gatolik. Studioù war ar gontouriezh he doa graet e Dulenn. Dilennet e oa bet war rolloù sindikadoù studierien, o stourm dija evit gwir ar merc’hed da ziforc’hañ. Ostizez karr-nij eo bet gant Aer Lingus, hag e Dublin Airport. 

Ur mizvezh he devoa tremenet en toull-bac’h e 2003 abalamour d’ur stourm anvet an *Anti-Bin Tax Campaign*.

Kabalet he doa evit ur plas e Dáil Éireann e 1997, o tastum 7,2% eus ar mouezhioù. E 2002 e tastumas 5 501 vouezh, hag e 2007 e tapas 9% a vouezhioù.

## Liammoù diavaez
* ''Irish MEP Clare Daly criticises Biden's Israel support''
Ivry

**Ivry** zo un anv-lec'h gallek a orin keltiek, ha hini meur a gumun e Bro-C'hall.

*Ivry-en-Montagne, e Côte-d'Or, e Bourgogne-Franche-Comté
*Ivry-la-Bataille, en Eure e Normandi
*Ivry-le-Temple, en Oise en Hauts-de-France
*Ivry-sur-Seine, e  Val-de-Marne en  Île-de-France ; a oa *Ivry* etre  1793 ha  1897
*La Chaussée-d'Ivry, en Eure-et-Loir
*Ivry-sur-le-Lac, e  Québec (Kanada)
***Ivry**, ranngumun e Bagneux, en Indre

## Notennoù
Allande

**Allande** zo ur gumun e Spagn, en Asturiez.  Pola de Allande eo anv ar pennlec'h. E 2021 e oa 1 622 a dud o chom enni. 

## Parrezioù
Seitek parrez zo er gumun.
*Berducedo : Baldedo, Berducedo, Las Cabañas, Castello, El Castro, Corondeño, La Figuerina, La Grandera, Teijedo, Trapa, Trellopico.
*Besullo : Comba, Forniellas, Fuentes, Iboyo, Noceda.
*Bustantigo : Bustantigo, La Folgueriza, El Plantao.
*Celón : Celón, Presnas, Pumar, San Martín de Beduledo, La Vega de Truelles.
*Lago : Armenande, Carcedo de Lago, Castanedo, Lago, Montefurado, San Pedro, Villar de Castanedo, Villasdejusto.
*Linares : Arganzúa, Linares, Puente de Linares.
*Lomes : Carcedo de Lomes, Lomes, Otero, Tarallé.
*Parajas : Argancinas, Parajas.
*Pola de Allande : Caleyo, Cereceda, Cimadevilla, Colobredo, Ferroy, Fresnedo, El Mazo, Peñablanca, Peñaseita, Pola de Allande, La Reigada, La Roza, Valbona, Villafrontú.
*San Emiliano : Beveraso, Bojo, Buslavín, Ema, Fresnedo de San Emiliano, Murias, La Quintana, San Emiliano, Vallinas, Villadecabo.
*San Martín del Valledor : Aguanes, Busvidal, Coba, Cornollo, El Engertal, La Furada, Paradas, El Provo, Robledo, *Rubieiro, Salcedo, San Martín de Valledor, Tremado, Villasonte.
*San Salvador del Valledor : Barras, Bustarel, Collada, Fonteta, San Salvador de Valledor, Trabaces, Villalaín, Villanueva.
*Santa Coloma : Arbeyales, Bendón, Bustel, Cabral, El Caleyo, Is, Llaneces, Meres, Monón, Muriellos, Penouta, Pontenova, La Porquera, El Rebollo, Santa Coloma, El Sellón, Vallinadosa.
*Villagrufe : Carbadello, Prada, Pradiella, Santullano, Tamuño, Villagufre.
*Villar de Sapos : Almoño, Selce, Villar de Sapos.
*Villavaser : Figueras, Piniellas, Riovena, Villavaser.
*Villaverde : Abaniella, Lantigo, Peruyeda, Santa Eulalia, El Valle y Villaverde.

## Notennoù
Miranda de Ebro

**Miranda de Ebro** zo ur gumun e proviñs Burgos.  35 639 a dud a oa enni o chom e 2023.

## Istor
Er gêr-se edo e deroù an  kloerdi misionerien Picpus, e-lec'h m'en em gavas Youenn Drezen, Jakez Riou ha Jakez Kerrien : dre-se ez eo Miranda de Ebro al lec'h ma c'hoarvez *[[Sizhun ar Breur Arturo]]*.

Ur c'hamp-bac'h a voe staliet eno e 1937 diwar atiz an SS nazi e-kerzh Brezel Spagn (1936-1939) evit bac'hañ prizonidi republikan ; serret e voe e 1947.

## Notennoù
Pineda Trasmonte

**Pineda Trasmonte** zo ur gumun e proviñs Burgos ,e Kastilha ha León, e Spagn. Ur gorread a  28,17 km² zo dindani, ha  106 a dud a oa enni o chom e 2023.

Tost outi emañ Pinilla Trasmonte.

## Notennoù
Marlin Model 60

Ar **Marlin Model 60**, anvet ivez **Marlin Glenfield Model 60**, zo ur garabinenn stadunanat damaotomatek kambret e .22 Long Rifle. Produet eo bet da gentañ gant Marlin Firearms e North Haven (Connecticut) ha goude gant Remington e Huntsville (Alabama) hag e Mayfield (Kentucky) eus 1960 betek 2020. Ar Marlin Model 795 zo deveret eus ar Model 60. Unan eus an armoù-skoaz gwerzhet ar muiañ er bed en e galibr eo.

## Istor
Savet e oa bet ar Model 60 gant Ewald Nichol e 1959 diwar ar garabinenn Marlin Model 99 produet etre 1959 ha 1961. Implijout a rae ar *Micro-Groove* brevedet gant Marlin, da lavaret eo rizennoù bihanoc'h er c'hanol a oa sañset lakaat an arm da vezañ resisoc'h.

Meur a stumm eus ar Model 60 zo bet abaoe 1960, met e 1985 e oa bet degaset ar cheñchamantoù pouezusañ : ur c'harger korzennek berroc'h (14 kartouchenn ennañ e-lec'h 17) hag ur morailh a chome hanter-zigor pa oa goullo ar c'harger.

11 milion a garabinennoù Model 60 zo bet gwerzhet abaoe 1960 hervez Marlin. Un arm poblek eo e Stadoù-Unanet Amerika evit an dudiamant pe chase al loened gwelet evel noazus.

E 2020 e voe gwerzhet Marlin da Sturm, Ruger & Co. pa reas Remington freuz-stal. Un harz a voe lakaet war broduiñ ar Model 60, dre ma oa e kevezerezh gant ar Ruger 10/22.

## Perzhioù nesañ

* karabinenn damaotomatek kambret e .22 Long Rifle
* karger korzennek 17 tenn (a-raok 1985) pe 14 tenn (goude 1985)
* lamm e koad stumm Monte-Carlo
* mas : 2,5 kg
* hirder : 1.029 mm (a-raok 1985), 953 mm (goude 1985)
* hirder ar c'hanol : 559 mm (a-raok 1985), 483 mm (goude 1985)
* kouch a c'haller reoliañ
* boutoñs-surentez a-dreñv d'an draen

## Stummoù
* Model 60 (stumm orin)
* Model 6082, stumm 1982 e koun an U.S. Cavalry
* Model 60C, liv darguzhat
* Model 60SN, dezhi ul lamm e gwienn-wer
* Model 60SB, e dir divergl
* Model 60DL, gant ul lamm koad kraoñ
* Model 60SS
* Model 60SSK
* Model 60S-CF
* Model 60DLX

## Daveennoù
Thurisaz

**Þurisaz ᚦ** (pe **Thurisaz**) eo an trede run eus ar  Futhark hag ar rann gentañ anvet Fehu / *Fraujaz* / Freyr. Diaraoget eo gant Ūruz hag heuliet gant Ansuz. Anvet eo **Þorn** (*Thorn*) en hensaozneg ha **Þurs** (*Thurs*) e norseg.

**Þurisaz* eo ar stumm kentgermaneg, adsavet diwar an norseg, an henalamaneg izel *thuris* hag an henalamaneg uhel *duris-es* («ar ramz»).

Er wengelouriezh finlandat eo Tursas un euzhvil-mor, ha d'ar c'houlz-se e oa azaouezet bro Finland evel tir ar jötnar er  wengelouriezh lec'hlennat. Dre-se e voe kendeuzet gant Thor / Donar, lazher ramzed, ha gant e vorzhol Mjöllnir. Ha rouesoc'h e veze ereet ouzh an doue gwidreüs Loki, a zo ramzed e hendadoù. Hogen ned eus ere gerdarzhel ebet etre *Þōrr* (Thor) ha *þurs*, ar ger a dermen ar ramzed. Ar ger kentañ a dalv *Þunor* (kurun).

En hensaozneg e raed *Thorn* (*Þorn*, *Ðorn*) eus ar run ᚦ, hag a vev hiziv dindan stumm al lizherenn islandek Þ. *Thorn* (draen) n'eo ket ereet ouzh *Thurs*, daoust ma oa tostaet an daou c'her dre ma voe graet ur c'henning eus an eil er varzhoniezh runek saoz.

Ar run-se a arouez ar son [θ]. Hennezh, boutin er yezhoù germanek, ne oa ket anezhañ el lizherenneg latin. Neuze e voe amprestet diwar ar futhark evel lizherenn latin ouzhpenn dindan anv thorn, da gentañ evit skrivañ an hensaozneg, hag an norseg diwezhatoc'h. Implijet e vez atav er skritur islandek.

## Barzhoniezh run

## Notennoù
Ūruz

An anv kentgermanek  savet diwar ar run ᚢ (***Ūruz**) eus ar Futhark hag a dalvez « Gourejen »  pe ***Ūrą** « dour ». Ar run a glot gant hini al lizherenneg gotek: *Urus*.

## Anv
Meur a roudenn gentgermanek a venneger eus ar run ᚢ. Marteze e deufe eus ***ūruz** « gourejen » (da welet ivez Kehel an tarv), pe eus ***ūrą** « dour ». Peurliesañ e soñjer eo "gourejen" ar ster, dreist-holl gant ar re a ra gant an urisenerezh, hogen an daou a chom gwirheñvel.

## Barzhoniezh ar run
Bez ez eus anezhañ e barzhonegoù-run ha distaget eo **Ur** e pep menneg:

## Notennoù
Hoyales de Roa

**Hoyales de Roa** zo ur gumun e Spagn e proviñs Burgos. Er c'huzh-heol da Aranda de Duero emañ, hag er c'hreisteiz da Roa, er Ribera del Duero, tost d'ar stêr Riaza.

## Poblañs
223 a dud zo eno o chom  (INE, 2018)

## Monumantoù

## Notennoù
Moradillo de Roa

**Moradillo  de Roa** zo ur gumun e Spagn e proviñs Burgos. 

## Poblañs
166 a dud a oa eno o chom e 2022 (INE 2018)

## Monumantoù

## Notennoù
Peñaflor

**Peñaflor** zo un anv-lec'h spagnolek.

*Peñaflor (Chile)

*Peñaflor (Sevilla), kumun e proviñs Sevilla
*Peñaflor de Hornija, kumun e proviñs Valladolid
**Penaflor* pe * Peñaflor*, en parrez Torneiros, e kumun Allariz, en proviñs Ourense, e Galiza.
Olmedillo de Roa

**Olmedillo de Roa** zo ur gumun e Spagn e proviñs Burgos.

## Poblañs
186 a dud a oa eno o chom e 2023

## Monumantoù ha traoù heverk

Interior de la Iglesia de nuestra señora de la Asunción.jpg|Diabarzh an iliz katolik.

* Iliz katolik *Suestra Señora de la Asunción*.

## Notennoù
Tokarev TT 33

An **Tokarev TT 33** (e rusianeg Пистолет Тульский Токарева, модель 1933 года , « Pistolenn Toulsky-Tokarev pimpatrom 1933 ») zo ur bistolenn damaotomatek soviedel un-ober ijinet evit an Arme Ruz er bloavezhioù 1920. Ur stumm simplaet eo eus an TT 30 savet gant Fyodor Vasilievitch Tokarev, awenet gant ar Browning M1903 (evit ar wikefre) hag ar Mauser C96 (evit he munision savet diwar ar 7,63 mm Mauser). Choazet e voe evel arm-dorn standart an Arme Ruz e 1933. Produet eo bet e uzin armoù Toula peurgetket.

## Deskrivadur
Un arm simpl, solut ha marc'hadmat e oa an TT 33. Aes e oa da broduiñ ha da naetaat (dre he flatinenn a veze divontet buan). Met sioù a oa ganti : ne oa ket resis-kenañ ha re c'halloudus e oa he munision ha neuze hec'h argil. Izel e oa live he sistem surentez : evit stankañ an draen ha prennañ ar gulasenn e ranked hanter-armiñ ar c'hi. An draen he doa ur vosennig kalet-tre ha pell e ranked pleustriñ evit mestroniañ anezhi.

Uheloc'h eo galloud-toullañ he munision 7,62 × 25 mm Tokarev evit reoù boledoù 9 mm Parabellum, .38 Special pe .45 ACP (), met gellet a ra bezañ harzet gant jiledoù a-enep boledoù soupl modern.

## Implij
Meur a adstumm eus an Tokarev TT 33 a zo bet produet gant broioù Pakt Varsovia dindan anvioù all a-wechoù : **FEG 48/Tokagypt** (Hungaria), **FB TT** (Pologn), **Cugir TTC** (Romania), **Zastava M57** (Yougoslavia) pe c'hoazh **Type 54** (Sina). Implijet e vez gant arme Korea an Norzh ivez.

E Hungaria, Yougoslavia ha Sina ez eus bet produet adstummoù kambret e 9 mm Parabellum, gante ur surentez welloc'h, evit an ezporzhiañ. Stummoù a zo kambret e .22 Long Rifle, an **TT R3**, heñvel ouzh an TT 33, evit ar pleustriñ, hag an **TT R4**, dezhi ur c'hanol hir, evit ar sportoù tennañ.

Ouzhpenn 2 vilion a TT 33 zo bet implijet gant ar polis hag an arme en URSS betek ar bloavezhioù 1960. Goude se e voent profet gant an URSS pe gant Sina da vroioù tost oute war an dachenn bolitikel. E deroù ar XXI kantved e veze implijet c'hoazh e kalz broioù en Azia, Afrika pe reter Europa.

Daou TT 33 a oa en arsanailh Amedy Coulibaly pa dapas ostajed en ur stal *Hyper Casher* da vare gwalldaolioù miz Genver 2015 e Frañs.

## Er sevenadur
* ur pezh 25 roubl, warnañ un Tokarev TT33, zo bet skoet gant Kevredad Rusia e 2019 en enor da Fyodor Tokarev..

## Daveennoù
Vocontii

Ar ** Vocontii** a oa ur bobl, pe ligur pe kelt-ligur,  hag a oa o chom er vro a oa da vezañ proviñs roman Gallia Narbonensis, etre ar stêr Ron ha kemberioù an Isère  hag an Durance. Sujet e voent da Roma er bloazioù 124-125 kent JK, gant ar gonsuled  Marcus Fulvius Flaccus (e 125 a.C.) ha  Gaius Sestus Calvinus (e 124 a.C.).

Meneg anezho a gaver e levr Julius Caesar De Bello Gallico.

Hervez Strabon edont o chom e traoniennoù donañ an Alpoù, ha kontrol d'al Ligured ha d'an Allobroged nes, emezañ, o devoa ur gouarnamant emren ha ne oa ket dindan ar gouarnour roman.

An anv-pobl *Vocontī* zo un doare latinekaet eus an anv galianek *Wocontioi, hag a dalvez kement hag ugent (e galianeg *tricontis* a zo  'tregont'), da lavarout eo an *ugent meuriad*.

## Lennadurezh
* Helmut Birkhan: *Kelten. Versuch einer Gesamtdarstellung ihrer Kultur.* Verlag der Österreichischen Akademie der Wissenschaften, Wien 1997, ISBN 3-7001-2609-3.
* Bernhard Maier: *Lexikon der keltischen Religion und Kultur* (= *[[Kröners Taschenausgabe]].* Band 466). Kröner, Stuttgart 1994, ISBN 3-520-46601-5, S.&nbsp;331.
* Albert L. F. Rivet: *Gallia Narbonensis. With a chapter on Alpes Maritimae. Southern France in Roman times*. Batsford, London 1988, ISBN 0-7134-5860-7, S. 286–299.

### Notennoù
Camas

**Camas** a c'hall bezañ :

*Camas (Sevilla), kumun spagnol
*Camas (Washington), kêr e stad Washington, e Stadoù Unanet Amerika
*Camas County en Idaho, e Stadoù Unanet Amerika
*Camas Tuath, ur bae en enez Muile, e Bro-Skos
Roa

**Roa** zo un anv-lec'h spagnolek hag hini meur a lec'h e meur a vro. Un anv-tiegezh eo ivez.

## Lec'hioù

* Hanga Roa, kêr-benn Rapa Nui, pe Enez Pask
 

* *Roa*, pe Roa de Duero, e Proviñs Burgos, e Castilla y León

hag ivez 
*Berlangas de Roa 
* Hoyales de Roa
* La Cueva de Roa
*Moradillo de Roa
*Nava de Roa
*Olmedillo de Roa
*Villaescusa de Roa

## Tud
*Augusto Roa Bastos (1917-2005), skrivagner paragwaiat
*Carlos Roa, melldroader arc'hantinat
RPK

An **RPK** (eus ar rusianeg *РПК,* *Ручной пулемёт Калашникова*, romanekadur *Ruchnoy Pulemyot Kalashnikova*, brezhoneg "Mindrailherez Kalashnikov douget gant an daouarn"), lesanvet raloc'h hag en mod siek **RPK-47**, zo ur fuzuilh-vindrailher soviedat ijinet gant Mic'hail Kalachnikov e penn-kentañ ar bloavezhioù 1960. Kambret eo evit kartouchennoù 7,62 × 39 mm.

## Istor ha deskrivadur
Savet e oa bet an RPK er memes koulz hag ar fuzuilhoù-arsailh AKM. Pal an ijinourien soviedat hag an Arme Ruz a oa ijinañ un arm marc'hadmat, skañvoc'h evit an RPD, ha simplaat pourvezañ ar soudarded. Evit en ober e voe ouzhpennet ur c'hanol hiroc'h (590 mm e-lec'h 415 mm) hag un daoubez d'an AKM, ar pezh a zegase un tizh o vont e-maez V0 uheloc'h (732 m/s e-lec'h 715) ha tennoù resisoc'h. Abalamour e oa ur fuzuilh-arsailh kemmet, ne oa ket posubl cheñch he c'hanol aes, ha tonket e oa da dommañ betek re he c'hanol pa veze tennet gant tennadegoù hir.
An RPK a vez implijet hiziv-an-deiz c'hoazh gant nerzhioù lu bet soviedat ha lod eus broioù Afrika pe Azia. Savet e vez c'hoazh en un nebeud broioù evel Bulgaria, Hungaria, Roumania, ha Serbia.

## Daveennoù
Riós

**Riós** zo ur gumun (*concello*) eus Galiza, e proviñs Ourense. 
2032 a dud a oa e 2006.

## Parrezioù
Eizh parrez zo er gumun:
* Castrelo de Abajo
* Castrelo de Cima (Santa María)
* Navallo
* Progo (San Miguel)
* Riós (Santa María)
* Rubiós (San Pedro)
* Trasestrada (Santo Estevo)
* Trepa

## Notennoù
Terradillos de Esgueva

**Terradillos de Esgueva** zo ur gumun e Spagn e proviñs Burgos, e  Castilla y León , e komark Ribera del Duero, war lez ar stêr Esgueva. 

## Poblañs
67 a dud a oa eno o chom e 2023

## Notennoù
Pineda

**Pineda** a c'hall bezañ : 

## Lec'hioù
* Pineda de Mar, e proviñs Barcelona, e Katalonia
* Pineda de la Sierra, e proviñs Burgos, e Kastilha ha León
* Pineda Trasmonte, e proviñs Burgos, e Kastilha ha León
* Pineda de Gigüela, e proviñs Cuenca, e Kastilha-La Mancha
* Pinedas, e proviñs Salamanca, e Kastilha ha León

## Tud
* Alonso Álvarez de Pineda (1500-1520), konkistador
* Arnel Pineda, kaner eus Filipinez
* Daniella Pineda, aktorez stadunanat
* Gonzalo Pineda, melldroader spagnol
* José Laureano Pineda Ugarte (1802-1853), prezidant Nicaragua
* Mariana de Pineda Muñoz, harozez spagnol en XIXvet kantved
* Mauricio Pineda, melldroader arc'hantinat
* Michel Pineda Ozaeta, melldroader gall
* Orbelín Pineda, melldroader mec'hikan
* Pablo Pineda Ferrer, aktor spagnol

## Traoù all
* ''Pineda'' (plant), ur genad plant er c'herentiad Salicaceae
Pineda de Gigüela

**Pineda de Gigüela** zo ur gumun e Spagn, e proviñs Cuenca, e kumuniezh emren Kastilha-La Mancha. 

## An anv
*Pineda* hep mui e oa anv ar gumun a-raok 1916, pa voe kemmet  en *Pineda de Gigüela*.

## Poblañs
60 a dud a oa eno o chom e 2023

## Notennoù
Remington 700

Ar **Remington model 700** zo ur garabinenn-vorailh produet abaoe 1962 gant an embregerezh stadunanat Remington hag awenet gant ar c'harabinennoù Mauser Karabiner 98k, Winchester Model 70 ha Remington Model 30. Hec'h adstummoù **M24** pe **M40A3** a vez implijet gant an US Army hag an US Marine Corps evel fuzuilhoù-resisted.

## Kinnig
Ar **Remington 700**, anvet ivez **R700**, a zo bet produet e meur a galibr bras abaoe he c'hanedigezh e 1962. Ar re boblekañ anezhe eo ar 7 mm-08 Remington, an .22-250 Remington, an .243 Winchester, an .308 Winchester, an .30-06 Springfield hag an .338 Lapua Magnum.

Un arm poblek-tre eo evel fuzuilh-resisted e polis hag e armeoù ar bed a-bezh, e bed ar chase koulz hag er sportoù tennañ. Ouzhpenn 5 milion a skouerennoù anezhi zo bet produet abaoe 1962.

He fust hag e lamm a gaver e meur a seurt danvez (koad, sintetek) ha meur a seurt liv. Kalz pezhioù ouzhpenn a gaver war ar marc'had ha priziet eo ar garabinenn-mañ gant an dennerien a fell dezhe sevel un arm *custom*.

## Broioù a implij an arm evit o nezhioù-surentez
* 
*  : BRI (*Brigade de Recherche et d'Intervention*) ha GIS (*Groupe d'Intervention Spécial*)
* 
* 
* 
* 
*  : GVP (*Gespecialiseerde Verkenningsploegen*) / ESR (*Équipes Spécialisées de Reconnaissance* (ESR), SIE (*Speciaal Interventie-Eskadron*) / ESI (*Escadron Spécial d'Intervention* / *Services d'interventions des polices locales)*
* 
* 
* 
* 
*  : UAE Special Forces, Abu Dhabi Police SWAT, Dubai Police SWAT, UAE VIP Protection Team
* , dindan an anv **9.00 KP 200**
*  : JCF (*Jamaica Constabular Force*)
* 
* 
* 
* 
*  : arme, polis, nerzhioù ispisial
* 
*  : SAS (*Special Air Service*)
* 
* 
* 
*  : USGN (*Unité Spéciale de la Garde Nationale*), armoù kambret e .308 Win.

## Liammoù diavaez
*  Adstummoù ar garabinenn produet hiziv an deiz war lec'hienn Remington (lennet d'an 29/10/2024)

## Daveennoù
Bouygues

**Bouygues** (**Bouygues S.A.** e anv leun) zo ur strollad ekonomikel gall savet e 1952 gant Francis Bouygues ha renet goude-se gant e vab Martin Bouygues.

Ar strollad a zo oberiant war beder zachenn diazez: ar sevel savadurioù gant Bouygues Construction, Bouygues Immobilier, Colas, ar servijoù teknikel lies gant Equans, ar c'hehentiñ gant Bouygues Telecom hag ar mediaioù dre ar Strollad TF1.

E 2022, ar chifr a aferioù gant Bouygues a oa 44,3 G€. E fin 2021, ar strollad a oa diazezet e 80 bro ha ledet war bemp kevandir. An niver a implijidi a oa ouzhpenn 196 154 goprad gant 45 074 en estrenvro.

Evit ar pezh a sell ar CAC 40, Bouygues eo ar c'hentañ embregerezh a-fed kevrennadourien gopridi anezho. 21,30 % eus ar c'hapital ha 30,5 % eus ar gwirioù votiñ a zo perc'hennet gant kenlabourerien.

D'an 18 a viz C'hwevrer 2021, Martin Bouygues en doa kemennet e oa o kuitaat ar renerezh oberiant, evit ur strollad tri den : Olivier Roussat evit ar renerezh hollek, harpet gant daou rener hollek kannad, Pascal Grangé hag Edward Bouygues. Martin Bouygues a chom prezidant ar strollad memestra.
## Liammoù diavaez
*  Lec'hienn ofisiel
Terradillos

**Terradillos** zo un anv-lec'h spagnolek, ha hini meur a gumun.

;Kumunioù
*Terradillos (Salamanca)
*Terradillos de Esgueva

;Ranngumunioù
*Terradillos de los Templarios, kêriadenn e kumun Lagartos en Tierra de Campos, e proviñs Palencia
Almonacid del Marquesado

**Almonacid del Marquesado** zo ur gumun spagnol e proviñs Cuenca, e Kumuniezh emren  Castilla-La Mancha.

Da 434 den e save ar boblañs enni e 2023.

## Notennoù
Almonacid

**Almonacid** zo un anv-lec'h spagnolek e Spagn ; un anv-tiegezh eo ivez.

## Lec'hioù
;Kumunioù
*Algimia de Almonacid, e proviñs Castelló
*Almonacid de la Cuba, e proviñs Zaragoza
*Almonacid de la Sierra, e proviñs Zaragoza.
*Almonacid del Marquesado, e proviñs Cuenca
*Almonacid de Toledo, e proviñs Toledo
*Almonacid de Zorita, e proviñs Guadalajara
*Vall de Almonacid, e  proviñs Castelló
;Ranngumunioù
*Almonacid, kêriadenn didud e kumun Nepas, e proviñs Soria
*Almonacid de los Oteros, anv kozh Valdesaz de los Oteros, e proviñs León

## Tud
*Patricio Almonacid, marc'hhouarner chileat
*Sebastián de Almonacid, kizeller spagnol
*Vicente Almandos Almonacid, nijer arc'hantinat
Almonacid de la Cuba

**Almonacid de la Cuba** zo ur gumun eus Spagn e Proviñs Zaragoza, en Aragon. 252 a dud a oa eno e 2018. 

## Istor
E 1937, e Mojón del Lobo, e oa ul lec'h difenn, dalc'het gant an artilherezh republikan er brezel diabarzh. ma veze tennet war gêr istorel Belchite, 2 km er reter da Almonacid de la Cuba, e-pad Emgann Belchite. Miret ez eus bet kevioù ha toulloù hag a zo digor d'ar weladennerien. 

## Notennoù
Carl Gustav Jung

**Karl Gustav Jung** ( ; Kesswil, Thurgau,  – Küsnacht, Zürich, ) a oa ur bredvezeg suis, unan eus ar re bouezusañ d'e vare.

Diazezer ar vredoniezh dezrannel e oa. Bet eo unan eus diskibled Sigmund Freud e-pad pell amzer, kent pellaat dioutañ abalamour da zisheñvelderioù teorikel. Meur a veizad brudet zo bet savet gantañ : an diemouez boutin, ar pimpatromoù, ar c'houbredegezh.
FAMAS

Ar **FAMAS**, pe **FA-MAS**, akronim evit *Fusil d'Assaut - Manufacture d'Armes de Saint-Étienne*, zo ur fuzuilh-arsailh gall kalibr 5,56 × 45 mm NATO doare *[[bullpup]]* implijet dreist-holl gant an arme c'hall abaoe dibenn ar bloavezhioù 1970. 

Goulennet hag implijet eo bet adalek ar bloavezhioù 1960 gant an arme c'hall evit kemer plas ar fuzuilh FSA MAS 1949-56 (kalibr 7,5 mm) hag ar bistolenn-vindrailher MAT 49 (kalibr 9 mm Parabellum). Klask a rae an arme kaout ur fuzuilh c'halloudus, aes da implijout ha da gempenn, hep ma vije re vras.

E miz Gwengolo 2016 e oa bet dibabet ar fuzuilh-arsailh alaman HK416 evel arm-skoaz standart nevez an arme c'hall. Tonket eo da gemer plas ar FAMAS penn-da-benn.

## Istor
Er bloavezhioù 1960 ha 1970 e rae c'hoazh an arme c'hall gant armoù ganet a-raok pe just goude an Eil Brezel-bed hag implijet da vare brezelioù didrevadenniñ ar bloavezhioù 1950, evel ar fuzuilh MAS 49/56, ar bistolenn-vindrailher MAT 49 hag ar fuzuilh-vindrailher FM MAC 24/29. Tamm-ha-tamm e teuas war-wel e oa diamzeriet an armoù-se e-keñver fuzuilhoù modernoc'h o gwikefre evel an AK-47 soviedel. 

E-kreiz ar bloavezhioù 1960 e c'houlennas ar gouarnamant gall lakaat bodañ ur skipailh ijinourien da sevel un arm nevez. Karget e voe ar Manufacture d'Armes de Saint-Étienne d'ober al labour adalek 1967. Paul Tellié, un ijinour hag en doa labouret evit kemmañ ar MAS 49 e MAS 49/56, hag en doa krouet ar fuzuilh-resisted FR-F1, a ginnigas ar c'hentpatrom kentañ e 1971. Kinniget e voe an arm nevez en ur mod publik e 1973. Adalek 1979 e krogas an arme c'hall da reseviñ anezho. Etretant e oa bet esaeet armoù all, evel ar fuzuilhoù-arsailh suis SIG 540 e Liban e 1978.

Stumm kentañ ar FAMAS, anvet **F1**, zo bet gwerzhet ouzhpenn 400.000 skouerenn anezhañ e Frañs hag en un nebeud broioù all (Djibouti, Gabon, Senegal hag Emirelezhioù Arab Unanet). GIAT Industries a broduas goude adstummoù **G1** ha **G2** a zouje ouzh norm standardizaat STANAG 4719 AFNA. Ar *Marine Nationale* a ra gant an adstumm G2.

Paouezet e voe da broduiñ ar FAMAS e 1992. Kempennet e vez hiziv-an-deiz en uzin Nexter Mechanics e Tulle.

## Levrlennadur

*  Jean Huon, *Le FAMAS et son histoire*, Crépin-Leblond, 2010, 194 p., ISBN 9782703003366

## Daveennoù
Timbroù Somalia italian

Somalia italian eo anv un tiriad bet trevadennet gant Italia etre 1889 ha 1936. Lec’hiet eo e reter Afrika, etre Kenya ha Somaliland saoz. Kendeuzet e vo gant [Eritrea] hag [Etiopia e 1936 er framm Afrika ar Reter italian betek 1941.

### Benadir

Timbroù kentañ Somalia a voe embannet evit Kompagnunezh Benadir gant pennadurezhioù Italia e 1903.

E 1905 e tiviz Italia trevadenniñ Bro-Somalia en he fezh, dre an abeg ma vefe bet gougemeret ar sklavelezh gant Kompagnunezh Benadir.

### Trevadenn Italia
Tamm-ha-tamm en em astenn nerzhioù Italia er vro. Rannvro Kismayo (Oltre Giuba pe Joubaland), e Su Somalia, a zo roet d’ar Stad Italian faskour gant ar Rouantelezh Unanet d’ar 15 a viz Even 1924, hervez feur-emglev Londrez sinet e 1915.

Implijet e veze timbroù Italia peurvuiañ, soulgarget gant ar gerioù “SOMALIA ITALIANA”. Dav e voe gortoz 1935 evit gwelout timbroù orin gant an hevelep meneg.  Skeudenniñ a raent savadurioù ha loened gouez ar vro. Ur rummad timbroù embannet e 1935 a oa gouestlet da zonedigezh ar roue Vittorio Emanuele III da Somalia. 

Etre 1935 ha 1942 e voe implijet timbroù gant an alc’hwez “Africa Orientale Italiana”.

### Melestradurezh Bro-Saoz
E 1940 e voe trec’h an Italianed war ar Saozon hag e kouezhas Somaliland etre o c’hrabanoù. Pa c’hoarvezas taol-argad ar Saozon e 1942 avat e kollas Italia he mestroni en Afrika ar Reter. Gant ar velestradurezh saoz e voe meret Somalia betek 1949. Ganti e voe embannet timbroù boutin saoz gant ur soulgarg “E.A.F.” (East Africa Forces / Nerzhioù Afrika ar Reter) e 1943 ha “B.M.A. Somalia” (British Military Administration / Melestradurezh al Lu Saoz) e 1948. Dont a reas ur velestradurezh nann-soudard saoz war-lerc’h (Soulagarg “B.A. Somalia”) e 1950.

Kuit ar Saozon, fiziet e voe dazont Somalia e melestradurezh Italia en-dro war hent an didrevadennerezh, dindan evezh Aozadur ar Broadoù Unanet (statud un « United Nation Trust Territory »). War-dro 130 timbr a voe lakaet e gwerzh, warno ar meneg SOMALIA e-kichen an anv en arabeg. Liesseurtoc’h e oa danvez ar skeudennoù : ar banniel broadel nevez, an dael, 3e foar Somalia, ar sportoù, bloavezh ar repuidi.

D’ar 1añ a viz Gouere 1960 e voe dizalc’h ar vro hag e tivizas raktal bezañ unvanet gant  Somaliland saoz evit sevel Stad Somalia.

## Pennadoù kar
* Timbroù Joubaland
* Timbroù Afrika ar Reter italian
* Timbroù Somalia
Triarii (strollad sonerezh)

**Triarii** zo ur steuñv sonerezh un-den er rummad sonerezh brezel ha nevez folk. An anv a zo deuet a-ziwar begenn al lu roman en urzh emgann an Driarianed. Christian Erdmann eo ar soner. Enrolladennoù Triarii a zo embannet gant al label Eternal Soul Records. Ar sonerezh a zo a-ratozh-kaer unan truezus ha meurdezus atav o tremen eus ur from d'unan all. Erdmann e-unan a vez klevet a-wechoù gant ur vouezh stroñs. 
Kroget eo ar strollad sonerezh er bloavezh 2004. Hervez ar c'hrouer e-unan, ar pal pennañ a zo gantañ eo "at some point dissolve into complete megalomania".

## Temoù
An temoù a zo ur c'hemmesk etre an istor (dreist-holl an arme roman) hag ar romantelezh gant tem an aberzh hag a zo kreñv (*The final legion* da skouer).
## Rebechoù
Rebechet eo bet d'ar sonerezh bezañ unan mirour betek eus an tu dehoù pellañ ha da vezañ un tu da vrudañ ar brezel, ar feulster... Respontet en doa Christian Erdmann e oa ar pal desach selloù an dud war e sonerezh evit lakaat ar selaouerien da brederiañ.
## Pladennoù

## Pennadoù kar
* Globus
## Liammoù diavaez
* Triarii war Discogs
CZ 75

Ar **CZ 75** zo ur bistolenn damaotomatek ijinet e deroù ar bloavezhioù 1970 gant Josef ha František Koucký, ha produet abaoe 1975 gant an embregerezh tchek Česká Zbrojovka. Savet e voe evit bezañ ezporzhiet, dre ma oa kambret evit kalibroù nann-soviedel (9 mm Parabellum da gentañ), daoust dezhi bezañ a-orin eus bloc'h ar Reter. Implijet e vez gant ar polis e Tchekia, Turkia hag e lec'hioù zo e Stadoù-Unanet Amerika. Priziet eo ivez gant an dennerien-sport abalamour dezhi da vezañ resis-tre ha sasun. Brudet eo evit he fiziaplted hag e solutder.

Unan eus ar pistolennoù kentañ e oa a voe renket e rummad ar *[[Wonder Nine]]*. Ar pistolennoù Tanfoglio T95 italian ha Jericho 941 israelat zo awenet ganti. 

## Deskrivadur
Awenet eo framm ar CZ 75 gant hini ar SIG P210 suis. E dir eo an arm, hag aremennet eo. Pourveziet eo gant ur c'harger div golonenn. Awenet eo he gwikefre tennata dre argil berr gant hini ar Browning Hi-Power. Ne oa loc'henn dizarmiñ ebet ha difiñv e oa he c'houch war stumm kentañ an arm, met reolius eo hemañ war stummoù evel ar re *Combat* pe ar re savet evit an IPSC. Ur surentez skoer (*Firing pin Block*) a gaver war an arm abaoe 1993. Stummoù disheñvel a zo bet diorroet abaoe 1975, en o zouez:

* platinenn daou-ober ha decocking (sistem dizarmiñ) war ar **CZ 75 BD**, ar **CZ 75 BD compact** hag ar **CZ 75 P01** (reolius er polis tchek abaoe 2001).
* platinenn daou-ober nemetken, sistem dizarmiñ aotomatek ha morzhol damguzh war ar **CZ 75 DAO** ha **2075 RAMI**.
* platinenn un-ober ha sistem surentez dre zorn war ar **CZ 75 SA** implijet er sportoù tennañ dreist-holl.
* tenn aotomatek war ar **CZ 75 automatic** (war-dro 1000 tenn/munutenn).
* gwikefre azasaet d'an dehoùidi koulz ha d'ar gleizidi war ar **CZ 85**.

### Kalibroù
Kambret e oa ar CZ 75 e 9 mm Parabellum da gentañ. Stummoù e .40 S&W, .45 ACP, 9 × 21 mm IMI pe .22 Long Rifle a gaver ivez. Endalc'h ar c'harger a zo :

* 15 tenn e 9 mm Parabellum evit ar stummoù kentañ ;
* 16 tenn e 9 mm Parabellum evit ar stummoù nevesañ ;
* 12 tenn e .40 S&W ;
* 10 tenn en armoù gwerzhet e SUA er bloavezhioù 1990 ;
* 18 tenn er **CZ 75 SP01 Shadow** 9 mm Parabellum savet evit an tenn pleustrek hag an TAR (Tennañ gant Armoù Reolius) ;
* 10 tenn er stumm **Kadet** (.22 LR)

## Pennadoù kar

* CZ Shadow 2, pistolenn deveret eus ar CZ 75 evit an tenn pleustrek
* CZ P-09 ha P-07, pistolennoù polimer awenet gant ar CZ 75

## Daveennoù
Professeur Choron

Georget Léon Bernier, lesanvet **professeur Choron**, ganet e La Neuville-aux-Bois (Marne, Bro-C'hall) e 1929, ha marvet e Pariz e 2005, a oa ur skrivagner, kazetenner, fentigellour, embanner, pennrener ar gelaouen Hara-Kiri ha zoken kaner gall. Kemeret en deus perzh e  krouidigezh  Hara-Kiri ha Charlie Hebdo. Dont a ra e anv leurenn pe lesanv eus ar straed Choron, ma oa lec’hiet kentañ burevioù Hara-Kiri.

## Buhez
Koll a reas e dad da unnek vloaz. Dont a rae Choron eus un tiegezh poblek, gward-kloued oa e vamm en Aubréville (Meuse). Da unnek vloaz en doa tapet ar sertifikad, da lâret eo tri bloaz yaouankoc’h evit ar geidenn. N’en doa ket graet kalzig a studioù, hag e stagas gant micherioù bihan, a-raok emellout en 28vet batailhon trevadennel ar c’hommando harzlammerien, renet gant ar c’homandant Bigeard ha mont da Indezsina. Distroet da Vro-C'hall, tapet gantañ an dorzhellegezh, e kendalc’has da labourat gant an arme (bagadoù aerborzhioù), kent distreiñ d’ar vuhez disoudard.

## Oberennoù
### Hara-Kiri hag an ti-embann du square
E 1960 en doa savet Hara-Kiri gant François Cavanna ha Fred, ma chomo stag e anv ouzh re an dresourien Topor, Reiser, Gébé, Wolinski ha Cabu. Dilojet e voe ar burevioù eus ar straed Choron d’ar straed Montholon evit en em staliañ en ti-embann le Square. Asantiñ a reas Professeur Choron bezañ « rener », merour, hogen ar garg skrivagner a sevenas kemend-all. Bruderezhioù faos a grouas ivez, pe foto-didroc’hañ, skrivañ a reas pennadoù, hag e veze gwelet er romantoù-foto. C’hoari a rae e dudenn er rannoù « Jeux de cons » pe « Fiches-bricolages ». Tremen a rae war abadennoù Jean-Christophe Averty, e-barzh *Les Raisins verts*.

Krouet e voe *Hara-Kiri hebdo* gant skipailh Hara-Kiri, a zeuas da vezañ a-barzh nemeur *L’Hebdo Hara-Kiri*. Goude ma voe skignet an titl brudet e 1970 « Bal tragique à Colombey : un mort », a rae dave da varv ar jeneral de Gaulle, hag a rae dave ivez d’un toull-noz, lec’hiet er 5-7 e Saint-Laurent-du-Pont ma oa bet lazhet 146 a dud (hag a oa bet meneget gant *L’Hebdo Hara-Kiri* dindan an titl « Le bal continue pendant les travaux »), e voe difennet an titl-se. Mennout a rae Choron hag e skipailh tremen en tu-hont d’ar berz-se ha sevel ur gazetenn all, adc’henel a reas neuze *L’Hebdo Hara-Kiri* dindan un anv all : Charlie Hebdo.
PPCh-41

Ar **PPCh-41** (rusianeg : Пистоле́т-пулемёт Шпа́гина-41, tr. *Pistolet-pulemyot Chpagina-41*, brezhoneg : "pistolenn-vindrailher Chpagin-41"), treuzskrivet a-wechoù **PPSh-41**, a zo ur bistolenn-vindrailher soviedel dezhi ur c'halibr 7,62 × 25 mm Tokarev. Savet e oa bet gant an ijinour Georgiy Chpagin.

## Istor

Efedus e oa bet ar bistolenn-vindrailher Suomi KP/-31 etre daouarn ar soudarded finn a-enep d'ar Soviediz e-kerzh ar Brezel Goañv. Diwar neuze e tivizas an Arme Ruz modernizaat he armoù ha ledanaat implij ar pistolennoù-mindrailher PPD 38 ha PPD 40 deveret anezhi. An ijinour Georgiy Chpagin a simplas he froduiñ o tegas teknik ar stampañ evit produiñ pezhioù zo. Ar c'hanol a voe simplaet ivez : ur stumm troc'het dre an hanter eus kanolioù ar fuzuilhoù Mosin-Nagant 91/30 e oa. Dre se e voe kinniget e dibenn 1940 ar bistolenn nevez. Produet e voe adalek ar bloaz war-lerc'h dindan an anv **PPCh-41**.

Ledan e voe implij ar PPCh-41 e-kerzh an Eil Brezel-bed ha Brezel Korea. Deuet e oa da vezañ unan eus an armoù implijetañ gant al Lu Ruz evit an droadegiezh e-pad an Eil brezel-bed, ar pezh a lakaas anezhañ da vezañ produet da ouzhpenn 5 milion a skouerennoù etre 1941 ha 1946. Ar soudarded a gave gwellloc'h ober gant ar c'harger ront 71 kartouchenn evit gant an hini eeun 35 kartouchenn. Fiziapl e oa ar PPSh-41 ne vern an temperadur ha liv an amzer. Priziet e veze da vare an emgannoù-kêr evel hini Stalingrad. Roet e voe ivez d'ar siviled da vare seziz Leningrad evit difenn ar gêr. Eno e voe produet e-pad ar sez ar PPCh-42, ur stumm deveret anezhi. Harzlammet e voe kalz skouerennoù eus ar PPCh-41 d'ar bartizaned soviedel a stourme a-dreñv d'al linennoù alaman.

Kalz skouerennoù a voe tapet gant an Alamaned e deroù ar brezel. Adanvet e voent **MP 717 (r)** e anvadurezh ar Wehrmacht. Implijet int bet gant kartouchennoù 7,63 × 25 mm Mauser a oa tost-tre o ment ouzh hini munisionoù orin ar PPCh-41. Lod eus an armoù tapet a zo bet adkambret e 9 mm Parabellum.

## Er sevenadur
* Abalamour d'he ferzh er brezel e c'haller gwelet an arm e kantadoù a filmoù, en o mesk ''Enemy at the Gates'' (2001), hag e meur a c'hoari video, evel e reoù ar rummadoù *[[Call of Duty]]*, *[[S.T.A.L.K.E.R.]]*, hag e *[[World of Guns: Gun Disassembly]]*.
* Ur pezh 25 roubl en enor da c'hGeorgiy Chpagin ha d'ar PPCh-41 zo bet skoet gant Kevredad Rusia adalek 2019.

## Daveennoù
Stêr ar Bonoù

**Stêr ar Bonoù**, anvet **Ar Sal** hag **Aber ar Bonoù** ivez, zo ur stêr 24 km a hirder dezhi e Breizh, e Bro-Gwened, e departamant ar Mor-Bihan. C'hoarvezout a ra diwar kemmesk dour sall Mor Bihan Gwened ha dour dous ar stêr Sal. Kemberiñ a ra gant Stêr an Alre er Bonoù.

Lesanvet eo *Deur Bihan* abalamour ma ne c'hall nemet bagoù bihan monet drezi  en abeg d'an tre ha d'al lanv.

## Notennoù
Algimia de Almonacid

**Algimia de Almonacid** (e spagnoleg) pe **Algímia d'Almonesir** (e katalaneg) zo ur gumun e Spagn, e Kumuniezh Valencia,  proviñs Castelló, e komark Alto Palancia. 249 a dud a oa enni o chom e  2023.

## Douaroniezh
Emañ ar gumun er Sierra de Espadán, e kreisteiz proviñs  Castellón, hag enni emañ ar  pico de la Rápita, dezhañ  1.106 m uhelder, hag ar Pico de Espadán 1.083 m.
Krign-bev an avu

**Krign-bev an avu** zo ur c'hleñved hirbad doare krign-bev hag a dag an avu. Krign-bev an avu a c'hell kregiñ en avu pe bezañ a-eil o talvezout eo kroget e lec'h all met erruet betek an avu evel metastaz. Metastazennoù an avu a vez kavet aliesoc'h evit na vez eus krign-bev diazez an avu. Stank oc'h-stank eo krign-bev an avu dre ar bed.

Krign-bev an avu diazez a zo unan eus ar c'hwec'h krign-bev aliesañ hag ar pevare hini o tegas ar marv d'ar c'hlañvad tapet gant ur c'hrign-bev. Krign-bev an avu a zo alies unan gant un diougan fall dreist-holl pa vez kavet gant dale. Ar pare a zo ur c'hemmesk etre surjianerezh ha kimiomezegiezh evit talañ ouzh un adsav gant ar c'hrign-bev. Ar pareoù a c'hell mont betek un imboudadur. Muioc'h-mui e vez klasket implij pareoù hiniennelaet. Ma vez re emdroet ar c'hrign-bev, ar c'himiomezegiezh a sikour astenn buhez ar c'hlañvour kement ha gwellaat e zoare bevañ.

E 2018, diwar un hollad 841 000 den tapet gant krign-bev an avu e oa bet marvet e-tro 782 000 den.

## Epidemiologiezh
A-fed marvusted, tizhout pemp bloaz dreistbevañ ur wech kavet ur c'hrign-bev en avu hag en hentoù bestl e Stadoù-Unanet Amerika a zo 19.6%  En SUA e vez istimet e vez 1% probabentez da vezañ tapet gant ur c'hrign-bev eus an avu en e vuhez. Ur c'hrign-bev ral eo neuze met en desped d'an nebeut a dud tapet gantañ e chom unan eus ar re washañ a-fed marventez.
## Notennoù ha daveennoù
Alcúdia (Mallorca)

**Alcúdia**  (e katalaneg; *Alcudia* e spagnoleg) zo ur gumun hag ur gêr e Mallorca, en Inizi Balearez, war aod ar Mor Kreizdouar. En-dro dezhi emañ kumunioù Pollença, Sa Pobla ha Muro.

Enni emañ kêriadennoù pe ranngumunioù Platja d'Alcúdia, Port d'Alcúdia, Mal Pas - Bonaire, Marina Manresa ha Son Fe. 

## Douaroniezh
Emañ Alcúdia en ul ledenez etre  pleg-mor Pollensa hag hini Alcudia. 

Kern uhelañ al ledenez eo La Atalaya,  445 m uhelder.

Abaoe 2019 emañ e-touez *Los Pueblos Más Bonitos de España*, kêriadennoù bravañ Spagn.
Alcúdia

**Alcúdia** (e katalaneg), pe **Alcudia** (e spagnoleg), zo un anv-lec'h.

## Lec'hioù e Spagn
* Alcúdia (Mallorca), e Mallorca, en Inizi Balearez
** Playa de Alcudia, en Alcúdia, en Inizi Balearez
** Puerto de Alcudia, en Alcúdia, en inizi Balearez
* Alcúdia, e Cocentaina, en proviñs Alacant

* La Alcúdia, gwechall *Alcudia de Carlet*, e proviñs Valencia
* Alcúdia de Crespins, e proviñs Valencia

* Alcudia de Guadix, e Valle del Zalabí, en proviñs Granada
* Alcudia de Monteagud, e proviñs Almería
* Alcúdia de Veo, e proviñs Castellón

* *La Alcudia*, pe *Illice Augusta*, hiriv Elche, en proviñs Alacant
* Valle de Alcudia, en proviñs Ciudad Real
Joseph Saint-Gal

**Marie Joseph Saint-Gal**, ganet e 1841 hag aet da Anaon e 1932, a oa ul louzawour, kelenner e skol vroadel al labour-douar Grandjouan e Nozay (Liger-Atlantel) eus 1870 betek 1907. Skrivet en deus bet meur a oberenn vrudet war studi ar plant.
## Liammoù diavaez
* Marie Joseph Saint-Gal war Geneanet
Pollença

**Pollença** zo ur gêrig hag ur gumun e  hanternoz Mallorca, e-harz an Tramuntana, ar menez etrezi ha kumunioù Campanet, Escorca, Alcúdia ha  Sa Pobla. 6 km ac'hano emañ ar Port de Pollença.
Taol-Stad Gouhere 1936 e Spagn

**Taol-Stad Gouhere 1936 e Spagn** (spagnoleg : *Golpe de Estado en España de julio de 1936*) a reer eus un emsavadeg broadelour ha milourel evit skarzhañ gouarnamant Spagn ha reiñ lamm d'an Eil Republik spagnol. Faezhet e voe ar vilourien, ar pezh a gasas da Vrezel Spagn.

Daou du a oa deuet war wel : hini ar Vroadelourien, harpet gant ar virourien, ar roueelourien hag an Iliz, enebet ouzh ar Republikaned a oa harpet gant an tu kleiz pellañ (anveliourien ha komunourien. An taol-Stad gwirion a oa kroget da vat d'an 18 a viz Gouhere 1936, zoken pa oa emsavet Maroko spagnol d'ar 17.

Ur c'hwitadenn e voe an taol-Stad dre ma ne oa ket bet kemeret ar galloud gant an emsavidi met kentoc'h e oa bet degaset un troc'h el lu spagnol a-fed mestroniañ an tiriad. Diasur e oa trec'h ar vroadelourien er brezel, met dre ar mank a harp gant broioù ar C'hornôg, ha gant harp eeun broioù an Ahel d'ar vroadelourien, e voe trec'het garv ar Republikaned a-benn ar fin ha boulc'het ren Francisco Franco, deuet da vezañ penn Spagn ha lesanvet *el caudillo*, "ar c'habiten".
Undead Unluck

**Undead Unluck** (japaneg: アンデッドアンラック, Hepburn: Andeddo Anrakku) zo un heuliad mangaoù japanat skrivet ha treset gant Yoshifumi Tozuka. Da gentañ eo bet embannet a dammoù er gelaouenn Weekly Shōnen Jump abaoe Genver 2020 a-raok bezañ, embannet e stumm tankōbon gant an ti-embann Shūeisha. 

Ur stirad skinwel tresadenn-vev a zo bet savet ha produet gant TMS Entertainment ha kendreset gant David Production, ha skignet evit ar wech kentañ e miz Here 2023.
## Istor
Fuuko Izumo zo ur vaouez yaouank 18 vloaz o vevañ hep kaout liamm gant den ebet abaoe marv he zud en ur gwallzarvoud karr-nij 10 vloaz 'zo. Tapet eo hi gant ur c'hleñved a laka an dud da gaout un dichañs spontus (betek mervel) ma touchont anezhi. Ur wech echuet he heuliad manga karetañ e choaz en em lazhañ en ur lammat dindan un tren. Un den iskis lesanvet "undead" a saveta anezhi. Eñ en deus ur galloud kement hag ur mallozh: ne c'hell ket mervel. Memes ma vez distrujet a vil damm, e gorf a vo adsavet. Lesanvet e vo  "Andy" gant Fuuko o sevel ur c'hoari-ger gant ar ger "undead". Kregiñ a reont da labourat asambles o stourm a-enep un aozadur anvet an Unvaniezh (ユニオン, Yunion).
## Liammoù diavaez
*  Lec'hienn ofisiel Undead Unluck
Edsger Dijkstra

**Edsger Wybe Dijkstra** ( – ) a oa ur stlennegour hag un aozer arnodskridoù izelvroat.

## Oberoù
Aozet en deus Dijkstra un algoritm a gav an hent berrañ etre daou veg roet en ur graf, a zo diazez kalz algoritmoù kar implijet hiziv. En o zouesk emañ SPF (*Shortest Path First*), implijet e protokoloù rouedad evel OSPF.

Savet en deus ivez ar c'hompiler kentañ evit al lavar programmiñ ALGOL 60.

## Enorioù
* 1972: Priz Turing

## Arroudoù
Brudet e oa Dijkstra evit e gomzoù didro, a c’helle bezañ diseven. Setu amañ un nebeut anezho.
* A-zivout an intent artifisiel: *Heñvel eo goulenn ha gallout a ra urzhiataeroù soñjal ha goulenn ha gallout a ra lestroù-spluj neuial*.
* A-zivout ar stlennegezh: *N’eo ket ar stlennegezh skiant an urzhiataerezh, evel ma n’eo ket ar [[steredoniezh]] skiant an [[teleskop]]où*.

## Daveoù
HK 416

An **Heckler & Koch HK416** zo ur fuzuilh-arsailh kambret e 5,56 × 45 mm. Krouet e oa bet ha produet e vez gant an embregerezh alaman Heckler &amp; Koch. Diazezet eo he stumm hollek war ar familh fuzuilhoù AR-15, met ober a ra gant ur sistem amprest gazoù deveret eus hini ar G36 ijinet gant Heckler & Koch ivez.

## Istor
Er bloavezhioù 1990, an Nerzhioù Ispisial *[[Delta Force]]* eus arme SUA a genlabouras gant Heckler & Koch evit sevel ur garabinenn nevez e plas an Heckler & Koch MP5 pa gave dezhe e oa re wan ar munision 9 mm implijet enni, hag an M4, re vras herveze. Heckler & Koch a c'hellas tapout skiant diwar raktresoù all kaset da benn gante evel hini G36 ar Bundeswehr, XM8 arme ar Stadoù-Unanet (nullet e 2005) ha programm gwellaat an SA80 A2 evit ar British Army. "Heckler & Koch M4" e oa anv kentañ ar raktres, met dilezet e voe goude klemmoù gant Colt Defense.

Goude amprouennoù e deroù ar bloavezhioù 2000 e cheñchas an Delta Force e fuzuilhoù M4 evit an HK416D e miz Meurzh 2005. Dibabet e voe evel arm standart armeoù Norvegia e 2008 ha Bro-C'hall e 2017.

Ur stumm kambret e 7,62 × 51 mm eus an HK 416 a zo bet savet, HK 417 e anv.

## Implijerien ofisiel

*  : nerzhioù Ispisial, Bundeswehr
* 
*  : nerzhioù Ispisial
*  : nerzhioù Ispisial
* 
*  : arme
* 
* 
* 
*  : nerzhioù Ispisial
* 
*  : nerzhioù Ispisial
* 
* 
*  : nerzhioù Ispisial
*  : arme
* 
* 
*  : arme
*  : nerzhioù Ispisial
* 
* 
* 
* 
* 
*  : *Joint Special Operations Command*, US Marine Corps ha reoù all. Un HK 416 a voe implijet gant ur skipailh Navy SEALs da lazhañ Ousama ben Laden e miz Mae 2011 e Abbottabad (Pakistan).
*  : Nerzhioù Ispisial
*  : arme (pourvezeziet gant an Izelvroioù)

## Daveennoù
Stêr an Alre

**Stêr an Alre** eo an anv a roer da aber ar stêr Loc'h, 56 km a hirder dezhi e Breizh, e Bro-Gwened, e departamant ar Mor-Bihan. Etre An Alre hag ar Meurvor Atlantel emañ an aber. Kemberiñ a ra gant Stêr ar Bonoù er Bonoù.
## Red
Loc'h cours d'eau.png
### Kumunioù treuzet
Plaodren (andon) • Lokeltaz • Lokmaria-Gregam • Gregam • Brandevi • Pluvergad • Pleuwigner • Brec'h • Plunered • An Alre.

Auray_port_de_Saint-Goustan_quai_Franklin.jpg|Porzh Sant-Goustan en Alre.
Jean Lannes

**Jean Lannes**, kentañ '''dug Montebello''', ganet d'an 10 a viz Ebrel 1769 e Lectoure (Okitania) ha marvet d'an 31 a viz Mae 1809 war an enezenn Lobau, en Aostria, goude bout gloazet en emgann Essling, a oa ur jeneral gall eus an Dispac'h hag an Impalaeriezh a-raok bout lakaet da Varichal an Impalaeriezh  e 1804. Beziet e voe er Pantheon e 1810.

Engouestlet e 1792, e stourmas e Brezel Rousilhon hag e-touez lu Italia evel jeneral Brigadenn, e-lec'h ma voe merzet gant Bonaparte en Emgann Pont Arcole. Diwezhatoc'h e kemeras perzh e brezeladenn Egipt a-raok bout lakaet da jeneral rannarme.

E-pad brezeliadenn Italia (1799-1800) e renas rakward al lu gall. Un trec'h bras a zeuas gantañ en emgann Montebello d'an 9 a viz Mezheven 1800. E spered hag e varregezh stourm a voe kadarnaet e-kerzh emgann Marengo pemp devezh goude. Maodiern hollc'halloudek e teuas da vout e Portugal. E 1804, e voe anvet marichal an Impalaeriezh gant Napoleon hag  ar pempvet korf eus lu aodoù ar C'heinvor a voe renet gantañ.

E 1809 e kemeras perzh en eil brezeladenn Aostria, pa voe kemeret Vienna adarre gant ar C'hallaoued. Hogen d'an 22 a viz Mae 1809, e-pad emgann Essling, e tapas Lannes ur boled-kanon tri lur a bouez ouzh e zivc'har. Hag en desped da labour ar vedisined e varvas d'an 31 a viz Mae 1809  da 40 vloaz.
Kamp-bac'h Mauthausen

**Mauthausen** a oa ur c'hamp-bac'h nazi en Aostria-Uhel en Aostria. Savet e oa bet e miz Eost 1938 ; ar c'hamp kentañ ne oa ket lec'hiet resis er memes lec'h hag an hini brudet evel Kamp Mauthausen. Kamp Mauthausen a oa lec'hiet war un dorgenn a-us kêr Mauthausen (war-dro 20 kilometr er reter da Linz). Bez e oa ar c'hamp pennañ eus ur strollad tost da 100 kamp all lec'hiet en Aostria ha su Alamagn. 
E Sankt Georgen an der Gusen e voe staliet melestradurezh ar c'hamp. Eno e voe digoret un is-kamp e 1944. 

Kamp penn Mauthausen a oa bet digoret d'an 8 a viz Eost 1938, meur a viz goude Aloubadeg Aostria gant Alamagn. Chomet eo oberiant betek ar 5 a viz Mae 1945, pa voe dieubet gant an United States Army. Kroget da gentañ gant ur c'hamp Mauthausen, an niver a isgampoù a oa bet o pignat gant an amzer o tremen. E miz Genver 1945, an hollad kampoù a oa leuniet gant tro-dro 85 000 prizoniad.
## Tud bet bac'het er c'hamp
* Jo Attia, gangster gall,
* Jacques Bergier, skrivagner gall,
* Marcel Callo, micherour kristen breizhat, rezistant,
* Jean Cayrol, rezistant gall,
* Marie-José Chombart de Lauwe, rezistantez breizhat
* Pierre Daix, komunour gall,
* Julien Lahaut, komunour belgiat,
* Artur London, komunour tchekoslovak,
* Georges Séguy, komunour gall,
* Klemens Szaniawski, prederour poloniat.
* Simon Wiesenthal.
DP-27/DP-28

An **DP-27** pe **DP-28** hervez hec'h adstumm (rusianeg : *Пулемёт Дегтярёвa Пехотный,* romanekadur : *Pulemyot Degtyaryova Pekhotny*, brezhoneg : *mindrailherez troadegiezh Degtyaryov*) pe **Degtyaryov** a reer eus ur fuzuilh-vindrailher kambret evit kartouchennoù 7,62 × 54 mm R hag a oa bet implijet da gentañ gant Unaniezh ar Republikoù Sokialour Soviedel. 

## Istor ha mont en-dro
E dibenn brezel diabarzh Rusia e chome gant an Arme Ruz kozh mindrailherezioù PM M1910 nemetken. Goulennet e voe gant an ijinour Vasiliy Degtyaryov sevel ur vindrailherez skañv pe ur fuzuilh-vindrailher aes da zougen war an dachenn-emgann.

Arnodet e voe an **DP-27** a ginnigas e 1927 ha degemeret e voe er servij da vat e 1928. Ur fuzuilh-vindrailher yenaet dre aer eo. Brudet e oa evit bezañ fiziapl ha solut. Div vindrailherez a voe deveret anezhi : an DA (*Degtiaryova Aviatsionniy*, Дегтярёва авиационный), evit bezañ savet war nijerezed, hag an DT (*Degtiareva Tankoviy*, Дегтярёва танковый), a voe lakaet war an tankoù T-28, BT-7, KV-1, T-60, T-34, T-70 hag IS-2. Stummoù modernizaet (DPM, DTM) a voe gwellaet e dibenn ar brezel a-drugarez da skiant-prenet an arme ruz war an dachenn. Ur stumm diwezhañ, an RP-46, a voe produet goude ar brezel.

Kemeret e voe he flas e fin ar bloavezhioù 1950 gant an RPD e arme URSS, met implijet e vez c'hoazh e armeoù 'zo eus broadoù bet soviedel.

UA TDF soldier DPM.jpg|Soudard ukrainat eus an Nerzhioù Difenn Tiriadel o pleustriñ gant ur vindrailherez DPM e-kerzh Aloubadeg Ukraina gant Rusia

## Daveennoù